
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-01-16 Nr. 280-P-1
Vilnius

Posėdis įvyko 2013 m. sausio 16 d. 9.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: S.Fiodorovas, S.Jovaiša, G.Kirkilas, I.Šiaulienė, D.Teišerskytė.

DARBOTVARKĖ:

1. Pasiūlymas dėl Europos Parlamento ir Tarybos direktyvos dėl viešojo sektoriaus institucijų interneto svetainių prieinamumo, dok. Nr. COM(2012) 721.
2. 2013 m. Europos Komisijos darbo programa, dok. Nr. KOM(2012) 629.
3. Dėl Lietuvos pirmininkavimo ES Tarybai programos klausimų sąvado ir derybinių aprašų projektų.
4. Seimo nutarimo "Dėl Lietuvos radijo ir televizijos komisijos nuostatų patvirtinimo" projektas Nr. XIIP-138.
5. Dėl Komiteto atstovo delegavimo į Seimo Rinkimų įstatymo pataisų ir Rinkimų kodekso rengimo darbo grupę. 
6. Dėl Latvijos parlamento delegacijos priėmimo.
1. SVARSTYTA. Pasiūlymas dėl Europos Parlamento ir Tarybos direktyvos dėl viešojo sektoriaus institucijų interneto svetainių prieinamumo, dok. Nr. COM(2012) 721. 
Kalbėjo: M.Bastys, A.Kumetaitienė.
NUTARTA: 
1. Dėl pasiūlymo priimti ES teisės aktą galimo prieštaravimo subsidiarumo principui: Nėra galimo prieštaravimo subsidiarumo principui.

2. Dėl pozicijos: Pritarti Susisiekimo ministerijos 2013 m. sausio 4 d. parengtai pozicijai dėl Pasiūlymo dėl Europos Parlamento ir Tarybos direktyvos dėl viešojo sektoriaus institucijų interneto svetainių prieinamumo.

Balsavimo rezultatai: bendru sutarimu.
2. SVARSTYTA. 2013 m. Europos Komisijos darbo programa, dok. Nr. KOM(2012) 629.

Kalbėjo: M.Bastys, R.Beinorienė.

NUTARTA: Įvertinęs Europos Komisijos 2013 metų darbo programoje numatytus pasiūlymus priimti Europos Sąjungos teisės aktus ir kitus dokumentus, Informacinės visuomenės plėtros komitetas siūlo Europos reikalų ir Užsienio reikalų komitetams šiuos teisės aktus priskirti labai aktualių ir aktualių kategorijoms, atitinkamai paskiriant Komiteto narius, atsakingus už dalyvavimą pozicijos rengimo ir derinimo procese:

	Eil. Nr.
	Pavadinimas 
	Teisinio  (T)  

arba 

neteisinio (N)

pobūdžio dokumentas
	Taikymo srities ir tikslų aprašymas
	Seimo komiteto siūlomas aktualumo Lietuvai įvertinimas 
	Aktualumo Lietuvai  pagrindimas
	Komiteto nariai, atsakingi už dalyvavimą pozicijos rengimo ir derinimo procese

	1. 
	Iniciatyva dėl elektroninių sąskaitų faktūrų išrašymo viešųjų pirkimų procedūrų srityje
	T
	Šia iniciatyva bus mažinamas vidaus rinkos susiskaldymas, skatinant viešąjį sektorių išrašyti B2G tipo elektronines sąskaitas faktūras ir didinant nacionalinių elektroninių sąskaitų faktūrų išrašymo sistemų sąveikumą. Tai paskatintų automatizuoti sąskaitų faktūrų išrašymo procedūras ir padėtų sumažinti įmonių veiklos bei viešųjų institucijų vykdomo pirkimo išlaidas.

Pasiūlymą numatoma pateikti 2013 m. II ketvirtį.
	Aktualus
	Lietuva suinteresuota sumažinti įmonių veiklos bei viešųjų institucijų vykdomo pirkimo išlaidas, kylančias dėl sąskaitų faktūrų išrašymo.
	G. Kirkilas

	2. 
	Pasiūlymai dėl stipresnės partnerystės mokslinių tyrimų ir inovacijų srityje pagal programą „Horizontas 2020“
	T
	Pasiūlymo tikslas - skatinti investuoti ir telkti išteklius pagrindiniuose pramonės sektoriuose bei pasaulinės paramos vystymuisi srityje, atnaujinant ir užmezgant viešojo ir privačiojo sektorių partnerystę. Partnerystė paskatins privačius investuotojus daug investuoti pagrindiniuose pramonės sektoriuose. Iniciatyvoje taip pat numatyta viešojo ir privačiojo sektorių partnerystė bendrai įgyvendinant nacionalines mokslinių tyrimų programas, taip siekiant padidinti pramonės konkurencingumą, remiant mokslinių tyrimų ir technologinės plėtros srityje dirbančias MVĮ, pažangiąją metrologiją, IRT produktus ir vyresnio amžiaus žmonėms skirtas paslaugas.

Pasiūlymą numatoma pateikti 2013 m. III ketvirtį.
	Aktualus
	Svarbi iniciatyva, kadangi užtikrina viešojo ir privačiojo sektorių partnerystę, taip siekia padidinti pramonės konkurencingumą, remiant mokslinių tyrimų ir technologinės plėtros srityje dirbančias MVĮ, pažangiąją metrologiją, IRT produktus ir vyresnio amžiaus žmonėms skirtas paslaugas.   
 
	G. Kirkilas

	3.
	Plačiajuosčio ryšio infrastruktūros diegimo išlaidų mažinimas
	T


	Pasiūlymu siekiama gerokai sumažinti sparčiojo plačiajuosčio ryšio tinklų diegimo ES išlaidas. Tai paskatintų investicijas ir atitiktų skaitmeninėje sparčiojo interneto darbotvarkėje nustatytus tikslus. Reglamente iš esmės būtų nustatytos tiesioginės telekomunikacinių ir kitų paslaugų teikėjų teisės bei prievolės. 

Pasiūlymus numatoma pateikti 2013 m. I ketvirtį.
	Aktualus
	Vienas svarbiausių ES skaitmeninės dienotvarkės tikslų – didelės spartos plačiajuosčio ryšio infrastruktūros diegimas. Nemaža dalis investicijų į šviesolaidinius tinklus gali būti sutaupoma palengvinant procedūras, didinant skaidrumą, skatinant bendrą statybą bei bendrą infrastruktūros naudojimą. Šios priemonės leistų sutaupytas lėšas skirti tinklų plėtrai, atpigindamos bei padarydamos platesniam vartotojų ratui prieinamą didelės spartos interneto prieigą. Plačiajuosčio ryšio interneto prieigos prieinamumas turi teigiamos įtakos verslo plėtrai bei šalies konkurencingumui. Numatomos priemonės reikalauja horizontalaus įvairių sektorių strategijų koordinavimo, kurį užtikrinti galėtų minėtas ES teisės aktas.
	G. Kirkilas

	4.
	Tolesni veiksmai pagal žaliąją knygą „Integruotos Europos mokėjimų kortele, internetu ir mobiliuoju telefonu rinkos kūrimas“
	T
	Nors mažmeninė mokėjimų kortele, internetu ir mobiliuoju telefonu rinka turi daugiausia galimybių augti, ji labai susiskaldžiusi. Tolesniais veiksmais pagal žaliąją knygą šalinamos pagrindinės rinkos integracijos šiose srityse kliūtys. 

Pasiūlymus numatoma pateikti 2013 m. II ketvirtį.
	Aktualus
	Lietuvai, kaip mažai ekonomikai, yra labai svarbi vidaus rinkos plėtra.
	G. Kirkilas


Balsavimo rezultatai: bendru sutarimu.

3. SVARSTYTA. Dėl Lietuvos pirmininkavimo ES Tarybai programos klausimų sąvado ir derybinių aprašų projektų. 

Kalbėjo: M.Bastys, R.Beinorienė, A.Kumetaitienė.

NUTARTA: Įvertinęs Lietuvos Respublikos Vyriausybės pateiktų pirmininkavimo Europos Sąjungos Tarybai 2013 m. klausimų derybinių aprašų projektų aktualumą Lietuvai, Informacinės visuomenės plėtros komitetas iš esmės pritaria Vyriausybės pateiktų derybinių aprašų projektuose nustatytam aktualumui ir siūlo Europos reikalų ir Užsienio reikalų komitetams šį teisės aktą laikyti labai aktualiu:
	Eil. Nr.
	Sąvado Nr.
	ES darbotvarkės klausimas
	Klausimo esmė 
	Vyriausybės siūlomas aktualumas
	Seimo komiteto siūlomas aktualumas

	1.
	459
	Reglamentas dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje
(teisėkūros iniciatyva)
	Teisės aktų projektas skirtas padidinti patikimumą ir palengvinti elektronines transakcijas, užtikrinant abipusį elektroninio identifikavimo ir autentifikavimo pripažinimą tarp ES valstybių narių. 

Pirmininkavimo metu planuojamas politinis susitarimas.

(Reglamento projektas paskelbtas. EP ITRE komitetas turi balsuoti 2013 m. liepos mėn.).

	Labai aktualus


	Labai aktualus



Balsavimo rezultatai: bendru sutarimu.

4. SVARSTYTA. Seimo nutarimo "Dėl Lietuvos radijo ir televizijos komisijos nuostatų patvirtinimo" projektas Nr. XIIP-138

Kalbėjo: M.Bastys, N.Maliukevičius, D.Teišerskytė, I.Jurkšuvienė, I.Šiaulienė, S.Jovaiša, G.Lapkauskienė, M.Žilinskas, R.Čepaitis, V.Popandopula, Ą.Šukavičius.

NUTARTA: atsižvelgiant į būtinybę tobulinti (tikslinti) teisės aktus, reglamentuojančius Lietuvos radijo ir televizijos komisijos pirmininko ir jo pavaduotojo pareiginės algos dydį, jų kadencijų trukmę, taip pat eliminuojančius Komisijų kadencijų “tarpuvaldžio“ problemą, siūlyti Pagrindiniam komitetui daryti Seimo nutarimo svarstymo pertrauką.

Balsavimo rezultatai: bendru sutarimu.

5. SVARSTYTA. Dėl Komiteto atstovo delegavimo į Seimo Rinkimų įstatymo pataisų ir Rinkimų kodekso rengimo darbo grupę. 
Kalbėjo: M.Bastys, I.Jurkšuvienė.
NUTARTA: į Seimo Rinkimų įstatymo pataisų ir Rinkimų kodekso rengimo darbo grupę deleguoti Komiteto biuro patarėją Iriną Jurkšuvienę.
Balsavimo rezultatai: bendru sutarimu.

6. SVARSTYTA. Dėl Latvijos parlamento delegacijos priėmimo.
Kalbėjo: M.Bastys, R.Čepaitis, I.Šiaulienė.
NUTARTA: pritarti Latvijos parlamento delegacijos priėmimui.
Balsavimo rezultatai: bendru sutarimu.

Posėdžio pirmininkas



Mindaugas Bastys
Posėdžio sekretorė


                   Lina Giriūnienė

